Durruma Kanpezu

Durruma Kanpezu (ofizialki San Román de Campezo / Durruma Kanpezu) Arabako Bernedo udalerriaren ekialdean dagoen herria da, Izkiko natura parkearen barruan eta Muela mendiaren (1.055 m) magalean dagoena.

Herria bi alderditan banatuta dago, herrigune zaharra goialdean eta herri berria behealdean.

Historia 
Historiari dagokionez, 1200. urtea arte Nafarroako Erresumaren barne egon zen herria, eta ondoren hainbat liskarren eszenatokia izan da hala Gaztelarekin nola leinuen artean ere, azkenean Mendozatarren menpe gelditu zelarik.

1965ean Bernedo barrura pasarazi arte udalerri independentea izan zen.

Ondarea 
Herriak ondare aberatsa dauka, alde batetik XVI. mendeko Natibitatearen parrokia-eliza dugu, eta bestetik "Cocina de los moros" izeneko leizearen barruan dagoen Durrumako baseliza eta herriko behealdean dagoen Santutxukoarena ditugu. Bestela, lehenago aipatutako kobazuloaren moduan Brontze Aroko "Dispensa de los moros" koba ere nabarmentzekoa da.

Garraioa 
Eskualdeko Garraioa sareak 3 linea ditu herrian:

Ikus, gainera 

 Angostina
 Araba
 Arabako Mendialdeko kuadrilla
 Arluzea
 Bernedo
 Berrozi
 Izartza
 Kinta
 Markiz
 Navarrete
 Okina
 Urarte
 Urturi
 Villafria

Kanpo estekak 
  Bernedoko herriak udaleko webgunean

Arabako herriak
Bernedoko herriak
Arabako lehengo udalerriak